***REŠITVE DVANAJSTEGA GRADIVA***

1. Zakaj tej skupini živali pravimo vretenčarji?

Ker imajo hrbtenico sestavljeno iz vretenc in hrbtenjačo spredaj razširjeno v možgane.

1. Kako imenujemo okončine rib?

Okončine rib so plavuti.

1. S čim je prekrito njihovo telo?

Njihovo telo je prekrito z luskami.

1. V kateri dve skupini delimo ribe? Ali veš zakaj?

Ribe delimo na ribe kostnice, ki imajo ogrodje iz kosti in ribe hrustančnice, ki imajo ogrodje iz hrustanca.

Med tema dvema skupinama pa obstajajo še druge razlike.

1. Katere okončine imajo dvoživke?

Okončine so noge s prsti, med katerimi je plavalna kožica.

1. Katere živali spadajo v to skupino?

Sem spadajo brezrepe dvoživke, to so žabe.

In repate dvoživke, to so močerad, pupek, človeška ribica.

1. Ali veš zakaj jih imenujemo dvoživke?

Verjetno ste vsi napisali, ker živijo na kopnem in v vodi. Tudi res. Ampak bolj prav pa bi bilo, ker živijo na kopnem nujno pa potrebujejo vodo za razmnoževanje. Vse dvoživke v vodo odlagajo jajčeca.

1. Kako imenujemo skupek jajčec, ki jih izleže žaba?

Skupek jajčec pri žabah se imenuje mrest.

1. Katere živali spadajo v skupino plazilcev?

Želve, krokodili, kuščarji in kače.

1. Kako je z okončinami pri teh živalih?

Imajo štiri okončine, kače in nekateri kuščarji (slepec) so pa brez.

1. Kam plazilci odlagajo svoja jajca?

Vsi plazilci, tudi vodni odlagajo jajca na kopno. Greje oziroma vali jih toplota.

1. Kako je z okončinami pri pticah?

Ptice imajo prednje okončine, ki so peruti in dve nogi.

1. Kaj pokriva njihovo telo?

Njihovo telo prekriva perje.

1. Kam ptice odlagajo svoja jajca?

Ptice si pripravijo gnezdo, vanj odlagajo jajca in jih valijo s toploto lastnega telesa.

1. Kje se pri sesalcih razvijajo mladiči?

Mladiči se razvijejo v telesu samic, v maternici.

1. Kaj je prva hrana mladičem pri sesalcih?

Prva hrana je mleko, ki nastaja v kožnih žlezah samic-

1. S čim je pokrito njihovo telo?

Njihovo telo je pokrito z dlako.

1. Kako pa je z okončinami pri sesalcih?

Z izjemo kitov imajo štiri okončine.